Document ID: /roh_data/filtered/fineweb-2-filterrobots_roh.jsonl.gz/72824

Informationen Coronavirus
Infurmaziuns coronavirus
Informazioni coronavirus
A partir da l'october vala ina nova recumandaziun da vaccinar:
La vaccinaziun cunter Covid-19 vegn recumandada l'atun/enviern per persunas spezialmain periclitadas. Dunnas en speranza pon survegnir ina vaccinaziun suenter in scleriment individual. A tut las ulteriuras persunas na vegn betg recumandada ina vaccinaziun cunter Covid-19.
Il termin ideal per la vaccinaziun cunter Covid-19 è da mez october fin mez december.
Da principi na vegn recumandada nagina vaccinaziun cunter Covid-19 la primavaira e la stad 2023. Persunas spezialmain periclitadas pon survegnir ina vaccinaziun suenter in’examinaziun individuala.
Nua poss jau ma laschar vaccinar?
Infurmaziuns en las linguas da la populaziun da migraziun
Per migrantas e migrants da la Svizra metta l’UFSP a disposiziun infurmaziuns en diversas linguas.
Da principi na vegn recumandada nagina vaccinaziun cunter Covid-19 la primavaira/la stad 2023. Bunamain tut las persunas en Svizra èn vaccinadas e/u han gì Covid-19. Lur sistem d’immunitad è pia stà confruntà cun il coronavirus. La primavaira/la stad 2023 vegn il virus probablamain a circular pli pauc. La variantas actualas dal virus chaschunan plinavant decurs da malsogna plitost miaivels. Per l’atun 2023 vegn la recumandaziun da vaccinaziun puspè evaluada ed adattada correspundentamain.
Era a persunas spezialmain periclitadas na vegn actualmain betg recumandada ina vaccinaziun cunter Covid-19. Ellas pon dentant laschar far ina vaccinaziun suenter in’examinaziun individuala cun lur medi u media. La vaccinaziun po esser raschunaivla en il cas singul, perquai ch’ella meglierescha la protecziun d’ina malsogna greva per plirs mais. Quai vala independentamain dal dumber da vaccinaziuns che Vus avais gia retschavì totalmain.
A las persunas spezialmain periclitadas fan part:
Sch’ins sto far quint cun ina unda d’infecziun la primavaira/la stad 2023, vegn la recumandaziun da vaccinaziun adattada.
Data da la vaccinaziun
La vaccinaziun cunter Covid-19 po vegnir fatga a partir da 6 mais suenter la davosa vaccinaziun u a partir da 6 mais suenter in’infecziun enconuschenta cun il coronavirus. Autras vaccinaziuns cun vaccins inactivads pon vegnir fatgas al medem mument, avant u suenter ina vaccinaziun cunter Covid-19.
Vaccin
As laschai vaccinar cun prevalenza cun in vaccin mRNA (bivalent) adattà a las variantas u cun in vaccin da protein da Novavax. I n’è betg d’impurtanza cun tge vaccin che las vaccinaziuns da fin ussa èn vegnidas fatgas. Era ils vaccins mRNA monovalents protegian vinavant bain da decurs grevs cun ospitalisaziun.
Impurtant: Persunas en speranza e mammas che tezzan lur uffants cun ins sistem d’immunitad indebli duain sa laschar vaccinar cun in vaccin mRNA.
Ulteriuras infurmaziuns davart ils vaccins encunter Covid-19 chattais Vus sin la pagina per persunas spezialisadas dal sectur da sanadad.
Da principi na vegn recumandada nagina vaccinaziun cunter Covid-19 la primavaira/la stad 2023. Persunas che vulessan sa laschar vaccinar senza recumandaziun (p.ex. per in viadi), survegnan la vaccinaziun, la ston dentant pajar sez.
Tge vala per persunas spezialmain periclitadas?
Da principi na vegn recumandada nagina vaccinaziun cunter Covid-19 la primavaira/la stad 2023. Sco persuna spezialmain periclitada pudais Vus survegnir ina vaccinaziun suenter in’examinaziun individuala cun Voss medi u Vossa media. Ina vaccinaziun recumandada da Vossa media u da Voss medi è gratuita per Vus e vegn surpigliada da la assicuranza da malsauns obligatorica.
Infurmaziuns detagliadas davart la finanziaziun da la vaccinaziun cunter Covid-19 chattais Vus sin la pagina per persunas spezialisadas dal sectur da sanadad.
Dumondas frequentas chattais Vus qua.
Vaccinaziun: Uschia ans protegin nus (UFSP)
Ulteriuras infurmaziuns davart la vaccinaziun (Uffizi federal da sanadad
publica)
Infoline vaccinaziun cunter COVID-19 (Uffizi federal da sanadad publica): +41 58 463 00 00 (mintga di da las 08.00 fin las 18.00)